Nafarroako Parlamentuko Mahaiak, 2023ko urtarrilaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkeztutako gaurkotasun handiko galdera, etorkizunean tenperaturak igoko direneko aurreikuspenaren aurrean hartuko diren proposamen eta neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2023ko urtarrilaren 9an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Mikel Buil García jaunak, Legebiltzarreko Erregelamenduan xedatuaren babesean, gaurkotasun handiko honako galdera hau aurkezten du, Osasuneko kontseilariak urtarrilaren 12ko Osoko Bilkuran ahoz erantzun dezan:

2022ko irailaren 8an Osoko Bilkurak mozio bat onetsi zuen, zeinaren bidez Osasun Departamentua premiatzen zen, azterketa xeheagoa egin zezan 2022ko udan tenperatura altuek sorrarazitako gehiegizko hilkortasunaren inguruan. Hori dela eta:

Heldu den uda aurrekoa baino beroagoa izan daitekeenez, zer urrats egin dira eta noizko espero dira beroak jendearengan dituen ondorioak prebenitu edo arintzeko zeharkako neurriak eta proposamenak?

Iruñean, 2023ko urtarrilaren 9an

Foru parlamentaria: Mikel Buil García